Smarte+tavler,+smarte+elever

Forfattere av boken: Asgjerd Vea Karlsen og Tor Arne Wølmer, 2010 Siden bruk av digitale verktøy skal integreres i alle fag er det nødvendig at alle lærere får en fagdidaktisk kompetanse som gjør dem i stand til å håndtere digitale verktøy på en god måte for både lærer og elever. Interaktive tavler egner seg godt til å arbeide med flere av kompetansemålene i fagene. En bevisst bruk av de interaktive tavlene skaper elevaktivitet og engasjement. //Stortingsmelding 31 (2007-2008) Kvalitet i skolen// Hvordan lage undervisningsopplegg med SMART Board-tavlas programvare Notebook samt skape elevaktivitet i klasserommet ved bruk av de interaktive tavlene. Boken er tilrettelagt for 1.-7. trinn og tar utgangspunkt i kompetansemål i lærerplanverket for Kunnskapsløftet (LK06) Presentasjonene kan lastes ned her: [] En interaktiv tavle er en trykkfølsom tavle som henger som en vanlig tavle, men fungerer sammen med annet elektronisk utstyr. Man kan også lagre alt arbeidet som blir gjort på den. På denne måten kan elevene løse problemer, diskutere og følge utviklingen på arbeidene sine. På en interaktiv tavle kan man flytte tekst, berøre tavla i stedet for musebruk, i det hele tatt kan den brukes som en datamaskin da den også er koblet til Internett. Tavlen er stor så alle kan følge med og/eller delta. Programvaren er Notebook. Denne programvaren lager gode undervisningsopplegg og presentasjoner. Notebook fungerer i operativsystemet som Windows, Linux og Mac. Programvaren kan installeres både hjemme og på skolen, så elevene kan også da jobbe på dette hjemme. Notebook fungerer mye som Word, men unntak av at du kan skrive rett på skjermen med ulike magiske penner, ellers er funksjonene relativt like. Ved hjelp av denne funksjonen kan du gå til Galleriet og hente figurer som du senere kan flytte rundt. Man kan nesten sammenligne det med et puslespill, men med et hav av flere muligheter til å sette ting sammen og lage gode presentasjoner. For å bruke dette programmet er det viktig at læreren kjenner elevenes læringsmål og sørger for at de blir nådd. Man kan og bør jobbe både individuelt og i gruppe med dette programmet for mest mulig kunnskapsdeling. Idèmyldring på Smartboard er en veldig effektiv læringsmåte. Ved hjelp av lagringsfunksjonen vil det også være lettere for elevene å gjennomføre sin egenvurdering da de til enhver tid kan hente frem tideligere arbeider som er lagret på Smartboardet. Det er også i boken nevnt mål for arbeidet fra 1. til 7. trinn. Dette er da opp mot hvordan man best mulig bruker dette verktøyet i de ulike klassetrinnene. Her vil jeg anbefale alle å gå inn på kompetansemålene for det trinnet som er aktuelt for dem. Undervisningsoppleggene inneholder alt fra, i 1. til 2. trinn, begrepstrening, lek med ord og rytme, elevene skal utvikle ordforråd og begreper ( her brukes også Audacity som er et program for lyd) til musikk og matematikk for 5. til 7. trinn hvor de skal lære bl.a gangetabellen og enkel komponering samt skalaøvelser ved hjelp av funksjonene i Notebook. Notebook kan brukes i alle fag og det er laget mange gode undervisningsopplegg for dette og det lages fortsatt flere. Kanskje lager vi de neste ? Resymè: Mona Dahl
 * Sammendrag av Smarte tavler, smarte elever. **